LT
2023 2 6
Europos Sąjungos oficialusis leidinys
C 45/23
Ieškinio pagrindai ir pagrindiniai argumentai Grįsdama ieškinį ieškovė remiasi keturiais pagrindais. 1.
Pirmasis ieškinio pagrindas grindžiamas tarnybinio patikrinimo neteisėtumu.
Anot ieškovės, tikrintojai viršijo paskyrimų tarnybos jiems suteiktų įgaliojimų ribas faktiniu ir laiko aspektu. 2.
Antrasis ieškinio pagrindas grindžiamas sprendimo atmesti skundą neteisėtumu.
Ieškovė tvirtina, kad nepaisyta Europos Sąjungos pagrindinių teisių chartijos 41 straipsnyje įtvirtinto gero administravimo principo ir kad nebuvo užtikrinta jos teisė į nešališką jos bylos nagrinėjimą. 3.
Trečiasis ieškinio pagrindas grindžiamas teisės į gynybą nepaisymu.
Ieškovė tvirtina, kad nebuvo pateikta konkrečių kaltinimų, susijusių su jai inkriminuojamais veiksmais. 4.
Ketvirtasis ieškinio pagrindas grindžiamas įrodymų nebuvimu.
Anot ieškovės, Europos Sąjungos pareigūnų tarnybos nuostatų 12 ir 21 straipsniuose nurodyti pažeidimai nepakankamai teisiškai įrodyti, todėl jų negalima inkriminuoti ieškovei, siekiant pagrįsti drausminę nuobaudą (papeikimą).
2022 m. gruodžio 10 d. pareikštas ieškinys byloje Fibrecycle / EUIPO (BACK-2-NATURE) (Byla T-772/22) (2023/C 45/31) Proceso kalba: anglų Šalys Ieškovė: Fibrecycle Pty Ltd (Helensvale, Australija), atstovaujama lawyer T. Stein Atsakovė: Europos Sąjungos intelektinės nuosavybės tarnyba (EUIPO)
Su procedūra EUIPO susijusi informacija Prekių ženklas, dėl kurio kilo ginčas: tarptautinis prekių ženklas BACK-2-NATURE, kurio registracija galioja Europos Sąjungoje – Registracijos paraiška Nr. 1 485 655 Ginčijamas sprendimas: 2022 m. spalio 5 d. antrosios apeliacinės tarybos sprendimas byloje R 1699/2020-2
Reikalavimai Ieškovė Bendrojo Teismo prašo: — panaikinti ginčijamą sprendimą, — priteisti iš EUIPO bylinėjimosi išlaidas.
Pagrindas, kuriuo remiamasi — Europos Parlamento ir Tarybos reglamento (ES) 2017/1001 7 straipsnio 1 dalies b punkto pažeidimas.